**Provstiudvalgets vision, målsætninger og handleplan for Bispebjerg-Brønshøj Provsti**

**Vision:**

PU’s vision og målsætninger for provstiet er:

* At kirken og den kristne tro skal spille en stor rolle i folks hverdag:
  + At understøtte virkelyst og mangfoldighed – moralsk og økonomisk – hos præster, personale og menighedsråd ift., hvordan vi når ud til flere mennesker med det gode budskab.
  + At give værktøjer til at føre den gode idé ud i livet.
  + At understøtte en evalueringskultur, så at kirkernes tilbud – gudstjenester, kirkelige handlinger og aktiviteter – stadigt bliver bedre mht. kvalitet, formidling, PR og fremmøde. Alternativt at et tilbud bliver afviklet for at give plads til noget andet.
* At lave bedst muligt og mest muligt kirke for pengene:
  + At understøtte menighedsrådenes arbejde med at prioritere deres økonomiske og personalemæssige ressourcer, og med at sætte sig selv mål og at nå dem.
  + At årsregnskaber og årsbudgetter er transparente og afspejler sammenhæng mellem økonomi og ressourceudnyttelse.
* At fremme fællesskabet menighederne imellem
  + At udbygge menighedernes og de forskellige faggruppers kendskab til og forståelse for hinanden.
  + At understøtte den gode fortælling om kirkeligt liv og vækst i Bispebjerg-Brønshøj Provsti.
* At alle kirker i provstiet skal være gode arbejdspladser.
  + At være i en løbende dialog med præster, personale og menighedsråd for at hjælpe til afdækning af udfordringer og problemer, og for at hjælpe til løsning af disse.
  + At have fokus på trivsel, samarbejde og godt arbejdsmiljø i sognene.

**Virkemidler:**

PU har flg. virkemidler i relation til ovenstående:

* Økonomiske bevillinger til løn, øvrig drift, anlæg, særlige indsatsområder, temadage for hele provstiet, kurser til de forskellige faggrupper, forplejning til erfa-gruppemøder, arbejdsmiljøtiltag, konsulentbistand.
* Sparring ved møder med provst, provstisekretær eller hele PU
* Sparring ved udarbejdelse af budget og regnskab, særligt regnskabsforklaringer
* Nedsættelse af analysegruppe ift. fordeling af ligningsmidler i Provstiet